Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΑΣ για τον καθορισμό των διατάξεων εφαρμογής του πρωτοκόλλου για τα κτηνιατρικά θέματα που συμπληρώνουν την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, το οποίο υπεγράφη στις Βρυξέλλες στις 15 Μαΐου 1997 - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η απόφαση αριθ. 2/1999 της μικτής επιτροπής ΕΚ-Ανδόρας προβλέπει τη νομοθεσία που πρέπει να θεσπισθεί από την Ανδόρα για την εφαρμογή του πρωτοκόλλου για τα κτηνιατρικά θέματα που συμπληρώνουν την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, το οποίο υπεγράφη στις Βρυξέλλες στις 15 Μαΐου 1997. Η απόφαση αυτή διασφάλισε τη συνέχεια των παραδοσιακών ροών των συναλλαγών ζώντων ζώων και ζωικών προϊόντων μεταξύ της Ανδόρας και της Κοινότητας.

2. Κατά τη συνεδρίαση της 29ης και 30ης Μαΐου 2000, η κτηνιατρική υποομάδα της μικτής επιτροπής ΕΚ-Ανδόρας εξέτασε μία επέκταση του πρωτοκόλλου για τα κτηνιατρικά θέματα, για να συμπεριληφθούν σ´αυτό τομείς κτηνιατρικής νομοθεσίας που δεν καλύπτονταν προηγουμένως και που πρέπει να εφαρμόζονται σε όλα τα νέα εμπορικά ρεύματα τα οποία μπορούν να αναπτυχθούν στον τομέα των ζωικών προϊόντων. Η κτηνιατρική υποομάδα σύστησε στη μικτή επιτροπή ΕΚ-Ανδόρας το σχέδιο απόφασης που επισυνάπτεται στο παράρτημα και το οποίο περιλαμβάνει την συμπληρωματική κοινοτική νομοθεσία που πρέπει να εγκρίνει και να εφαρμόσει η Ανδόρα, το αργότερο, 18 μήνες μετά από την έγκριση της απόφασης της μικτής επιτροπής.

3. Το σχέδιο απόφασης περιλαμβάνει διατάξεις σχετικά με επείγοντα σχέδια για τον αφθώδη πυρετό καθώς και για ορισμένες άλλες ασθένειες του καταλόγου A του ΔΓE. Το σχέδιο καθορίζει κανόνες για τις συναλλαγές σκύλων και γατών, πουλερικών και αυγών επώασης, κρέατος πουλερικών, γαλακτοκομικών προϊόντων, κρέατος θηραμάτων, αλιευτικών προϊόντων, δίθυρων μαλακίων, προϊόντων αυγών, παρασκευασμάτων με βάση το κρέας και ορισμένων προϊόντων που υπάγονται στην οδηγία 92/118/ΕΟΚ του Συμβουλίου. Εξάλλου, το εν λόγω σχέδιο περιλαμβάνει τους κανόνες για τον έλεγχο των ζωικών αποβλήτων, τα τέλη για τις σχετικές οδηγίες που αναφέρονται ανωτέρω και τα μέτρα καλής διαβίωσης των ζώων στους τομείς της προστασίας των ζώων κατά τη διάρκεια της μεταφοράς, των ωοτόκων ορνίθων και των ζώων που προορίζονται για σφαγή.

Το σχέδιο απόφασης προσδιορίζει τη νομοθεσία που πρέπει να θεσπισθεί και όλα τα συμπληρωματικά μέτρα που πρέπει να λάβει η Ανδόρα για να διασφαλίσει την ορθή εφαρμογή αυτής της νομοθεσίας.

4. Η Επιτροπή συστήνει να εγκρίνει το Συμβούλιο το σχέδιο απόφασης που επισυνάπτεται στο παράρτημα ως κοινοτική θέση, με σκοπό να ληφθεί απόφαση από τη μικτή επιτροπή.

Σχέδιο

ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΑΣ

για τον καθορισμό των διατάξεων εφαρμογής του πρωτοκόλλου για τα κτηνιατρικά θέματα που συμπληρώνουν την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, το οποίο υπεγράφη στις Βρυξέλλες στις 15 Μαΐου 1997

(Κείμενο που παρουσιάζει ενδιαφέρον για τον ΕΟΧ)

Η ΜΙΚΤΗ ΕΠΙΤΡΟΠΗ,

Έχοντας υπόψη:

την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας [1], η οποία υπεγράφη στο Λουξεμβούργο στις 28 Ιουνίου 1990, και ιδίως το άρθρο 17,

[1] ΕΕ L 374 της 31.12.1990, σ. 14.

το πρωτόκολλο για τα κτηνιατρικά θέματα που συμπληρώνουν την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας [2] , το οποίο υπεγράφη στις Βρυξέλλες στις 15 Μαΐου 1997, και ιδίως το άρθρο 2,

[2] ΕΕ L 148 της 6.6.1997, σ. 16.

Εκτιμώντας τα εξής :

(1) Τα μέρη επιθυμούν να διευρύνουν τα παραδοσιακά εμπορικά ρεύματα μεταξύ της Ανδόρας και της Κοινότητας τα οποία καλύπτονται ήδη από την απόφαση αριθ. 2/1999 της μικτής επιτροπής [3] ΕΚ-Ανδόρας, για να διευκολύνουν την ανάπτυξη νέων εμπορικών συναλλαγών.

[3] ΕΕ L 31, 5.2.2000, σ. 84.

(2) Οι συναλλαγές αυτές θα πραγματοποιούνται, συνεπώς, σύμφωνα με τους κοινοτικούς κτηνιατρικούς κανόνες.

(3) Κατά τη συνεδρίασή της στην Ανδόρα στις 29 και 30 Μαΐου 2000, η κτηνιατρική υποομάδα της μικτής επιτροπής ΕΚ-Ανδόρας συνέστησε την έγκριση ενός συμπληρωματικού καταλόγου κοινοτικών μέτρων που πρέπει να εφαρμοσθούν από την Ανδόρα για να διευρυνθεί η συμφωνία, ο οποίος πρέπει να εγκριθεί το αργότερο 18 μήνες μετά από τη δημοσίευση της παρούσας απόφασης,

ΑΠΟΦΑΣΙΖΕΙ:

Άρθρο 1

Πιστοποίηση

Η Ανδόρα εφαρμόζει την οδηγία 96/93/ΕΚ [4].

[4] Οδηγία 96/93/ΕΚ του Συμβουλίου της 17ης Δεκεμβρίου 1996 (ΕΕ L 13 της 16.1.1997, σ. 18) σχετικά με την πιστοποίηση ζώων και ζωικών προϊόντων.

Άρθρο 2

Μέτρα καταπολέμησης

1. Η Ανδόρα αναλαμβάνει την υποχρέωση να μεταφέρει τις οδηγίες του Συμβουλίου 85/511/ΕΟΚ [5] και 90/423/ΕΟΚ [6] (αφθώδης πυρετός), 80/217/ΕΟΚ [7] (κλασική πανώλη των χοίρων), 92/35/ΕΟΚ [8] (αφρικανική πανώλης των ίππων), 92/40/ΕΟΚ [9] (γρίπη των ορνίθων), 92/66/ΕΟΚ [10] (ψευδοπανώλης των πτηνών) και 92/119/ΕΟΚ [11] (άλλες ασθένειες).

[5] Οδηγία 85/511/ΕΟΚ του Συμβουλίου της 18ης Νοεμβρίου 1985 για τη θέσπιση κοινοτικών μέτρων για την καταπολέμηση του αφθώδους πυρετού (ΕΕ L 315 της 26.11.1985, σ. 11). Οδηγία που τροποποιήθηκε τελευταία από την απόφαση 92/380/ΕΟΚ της Επιτροπής (ΕΕ L 198 της 17.7.1992, σ. 54).

[6] Οδηγία 90/423/ΕΟΚ του Συμβουλίου της 26ης Ιουνίου 1990, για την τροποποίηση της οδηγίας 85/511/ΕΟΚ σχετικά με τη θέσπιση κοινοτικών μέτρων καταπολέμησης του αφθώδους πυρετού, της οδηγίας 64/432/ΕΟΚ περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών και της οδηγίας 72/462/ΕΟΚ περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους, νωπών κρεάτων και προϊόντων με βάση το κρέας προελεύσεως τρίτων χωρών (ΕΕ L 224 της 18.8.1990, σ. 13). Οδηγία που τροποποιήθηκε τελευταία από τη Συμφωνία για τον Ευρωπαϊκό Οικονομικό Χώρο (ΕΕ L 1 της 3.1.1994, σ. 220).

[7] Οδηγία 80/217/ΕΟΚ του Συμβουλίου της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (ΕΕ L 47, 21.2.1980, σ. 11). Οδηγία που τροποποιήθηκε τελευταία από την απόφαση του Συμβουλίου 93/384/ΕΟΚ (ΕΕ L 166 της 8.7.1993, σ. 34).

[8] Οδηγία 92/35/ΕΟΚ του Συμβουλίου της 29ης Απριλίου 1992, για τη θέσπιση των κανόνων ελέγχου και των μέτρων καταπολέμησης της πανώλhς των ίππων (ΕΕ L 157 της 10.6.1992, σ. 19).

[9] Οδηγία 92/40/ΕΟΚ του Συμβουλίου της 19ης Μαΐου 1992, για τη θέσπιση κοινοτικών μέτρων για την καταπολέμηση της γρίπης των ορνίθων (ΕΕ L 167 της 22.6.1992, σ. 1).

[10] Οδηγία 92/66/ΕΟΚ του Συμβουλίου της 14ης Ιουλίου 1992, για τη θέσπιση κοινοτικών μέτρων για την καταπολέμηση της ψευδοπανώλους των πτηνών (EE L 260 της 5.9.1992, σ. 1).

[11] Οδηγία 92/119/ΕΟΚ του Συμβουλίου της 17ας Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων (EE L 62 της 15.3.1992, σ. 69).

2. Όσον αφορά τα μέτρα καταπολέμησης, πρέπει να ληφθούν υπόψη οι ακόλουθοι κανόνες:

α) Τα επείγοντα σχέδια καταρτίζονται από κοινού με τις ισπανικές και γαλλικές αρχές. Αφού τα εξετάσει η Επιτροπή, υποβάλλονται για έγκριση στην κτηνιατρική υποομάδα. Η Επιτροπή εγκρίνει κάθε μεταγενέστερη ενημέρωση, αφού πληροφορήσει σχετικά τα κράτη μέλη στο πλαίσιο της Μόνιμης Κτηνιατρικής Επιτροπής.

β) Η Ανδόρα αναλαμβάνει την υποχρέωση να πραγματοποιήσει τις αναγκαίες επαφές ώστε να αναθέσει σε ένα από τα εργαστήρια αναφοράς των κρατών μελών τα καθήκοντα του εθνικού εργαστηρίου αναφοράς. Η κτηνιατρική υποομάδα θα εξετάσει με σκοπό την έγκρισή τους τις λεπτομέρειες της συνεργασίας μεταξύ της Ανδόρας και των εργαστηρίων που λαμβάνονται υπόψη.

γ) Όσον αφορά τον εμβολιασμό, μόλις οι αρχές της Ανδόρας έχουν την πρόθεση να πραγματοποιήσουν εμβολιασμό ενημερώνουν αμέσως τις ισπανικές, γαλλικές αρχές και την Επιτροπή. Σε περίπτωση συμφωνίας αυτών των αρχών και της Επιτροπής, οι αρχές της Ανδόρας μπορούν να πραγματοποιήσουν αυτόν τον εμβολιασμό. Ελλείψει συμφωνίας ή απάντησης της Επιτροπής, συγκαλείται το ταχύτερο δυνατό η κτηνιατρική υποομάδα, αιτήσει της Επιτροπής ή της Ανδόρας, για να εξετάσει την κατάσταση και να εγκρίνει τα πλέον ενδεδειγμένα μέτρα.

δ) Όσον αφορά τον εμβολιασμό κατά του αφθώδους πυρετού, σε περίπτωση ανάγκης, η Ανδόρα θα μπορεί να έχει πρόσβαση στα κοινοτικά αποθέματα. Οι λεπτομέρειες πρόσβασης της Ανδόρας θα εξετασθούν στο πλαίσιο της κτηνιατρικής υποομάδας.

Άρθρο 3

Επιθεώρηση

Στον τομέα της επιθεώρησης από τους εμπειρογνώμονες κτηνιάτρους της Επιτροπής, η Ανδόρα υπόκειται στο ίδιο καθεστώς με αυτό που προβλέπεται για τα κράτη μέλη.

Άρθρο 4

Συναλλαγές ορισμένων ζώων

1. Οι συναλλαγές πουλερικών και αυγών για επώαση διέπονται από την οδηγία 90/539/ΕΟΚ [12].

[12] Οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (ΕΕ L 303 της 31.10 1990, σ. 6). Οδηγία που τροποποιήθηκε τελευταία από την απόφαση 2000/505/ΕΚ της Επιτροπής (ΕΕ L 210 της 9.8.2000, σ. 8).

2. Οι συναλλαγές σκύλων και γατών, ορισμένων πτηνών, μελισσών και λαγόμορφων διέπονται από τις κατάλληλες διατάξεις της οδηγίας 92/65/ΕΟΚ [13].

[13] Οδηγία 92/65/ΕΟΚ του Συμβουλίου της 13ης Ιουλίου 1992 που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (ΕΕ L 268 της 14.9.1992, σ. 54). Οδηγία που τροποποιήθηκε τελευταία από την απόφαση 1995/176/ΕΚ της Επιτροπής (ΕΕ L 117 της 24.5.1995, σ. 23).

3. Για τα εθνικά εργαστήρια αναφοράς, η Ανδόρα αναλαμβάνει υποχρέωση ταυτόσημη με αυτή που αναφέρεται στο άρθρο 2 παράγραφος 2 στοιχείο β).

Άρθρο 5

Συναλλαγές ορισμένων ζωικών προϊόντων

1. Η Ανδόρα εφαρμόζει την οδηγία 71/118/ΕΟΚ [14](κρέας πουλερικών).

[14] Οδηγία 71/118/ΕΟΚ του Συμβουλίου της 15ης Φεβρουαρίου 1971 περί υγειονομικών προβλημάτων στον τομέα των συναλλαγών νωπών κρεάτων και πουλερικών (ΕΕ L 55 της 8.3.1971, σ. 23). Οδηγία που τροποποιήθηκε τελευταία από την οδηγία του Συμβουλίου 97/79/ΕΚ (EE L 24 της 30.1.1998, σ. 31).

2. Η Ανδόρα εφαρμόζει την οδηγία 91/495/ΕΟΚ [15] (κρέας κουνελιών και κρέας εκτρεφόμενων θηραμάτων).

[15] Οδηγία 91/495/ΕΟΚ του Συμβουλίου της 27ης Νοεμβρίου 1990 για τα υγειονομικά προβλήματα υγειονομικού ελέγχου σχετικά με την παραγωγή και τη διάθεση στην αγορά του κρέατος κουνελιών και του κρέατος εκτρεφομένων θηραμάτων (ΕΕ L 268 της 24.9.1991, σ. 41).

3. Η Ανδόρα εφαρμόζει την οδηγία 92/45/ΕΟΚ [16] (κρέας αγρίων θηραμάτων).

[16] Οδηγία 92/45/ΕΟΚ του Συμβουλίου της 16ης Ιουνίου 1992 για τα υγειονομικά προβλήματα και τα προβλήματα υγειονομικού ελέγχου σχετικά με τη θανάτωση αγρίων θηραμάτων και την εμπορία κρέατος αγρίων θηραμάτων (ΕΕ L 268 της 14.9.1992, σ. 35).

4. Η Ανδόρα εφαρμόζει την οδηγία 94/65/ΕΚ [17] (κιμάδες και παρασκευάσματα κρέατος).

[17] Οδηγία 94/65/ΕΚ του Συμβουλίου της 14ας Δεκεμβρίου 1994 περί καθορισμού των υγειονομικών κανόνων για την παραγωγή και τη θέση στην αγορά κιμάδων και παρασκευασμάτων κρέατος (ΕΕ L 368 της 31.12.1994, σ. 10).

5. Η Ανδόρα εφαρμόζει την οδηγία 92/46/ΕΟΚ [18] (γάλα και γαλακτοκομικά προϊόντα).

[18] Οδηγία 92/46/ΕΟΚ του Συμβουλίου της 16ης Ιουνίου 1992 για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα (ΕΕ L 268 της 14.9.1992, σ. 1).

6. Η Ανδόρα εφαρμόζει την οδηγία 91/493/ΕΟΚ [19] (αλιευτικά προϊόντα).

[19] Οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων (ΕΕ L 268 της 24.9.1991, σ. 15).

7. Η Ανδόρα εφαρμόζει την οδηγία 91/492/ΕΟΚ [20] (μαλάκια).

[20] Οδηγία 91/492/ΕΟΚ του Συμβουλίου της 15ης Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων δίθυρων μαλακίων (ΕΕ L 268 της 24.9.1991, σ. 1).

8. Η Ανδόρα εφαρμόζει την οδηγία 89/437/ΕΟΚ [21] (προϊόντα αυγών).

[21] Οδηγία 89/437/ΕΟΚ του Συμβουλίου, της 20ης Ιουνίου 1989 σχετικά με τα προβλήματα υγείας και υγιεινής όσον αφορά την παραγωγή και τη διάθεση στην αγορά των προϊόντων αυγών (ΕΕ L 212 της 22.7.1989, σ. 87).

9. Η Ανδόρα εφαρμόζει τις διατάξεις του παραρτήματος II, κεφάλαιο 2 (αυγά, γάλα και γαλακτοκομικά προϊόντα ορισμένων ειδών), κεφάλαιο 3 (σαλιγκάρια, βατραχοπόδαρα) της οδηγίας 92/118/ΕΟΚ [22].

[22] Οδηγία 92/118/ΕΟΚ του Συμβουλίου της 17ας Δεκεμβρίου 1992 για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (ΕΕ L 62 της 15.3.1993, σ. 49). Οδηγία που τροποποιήθηκε τελευταία από την απόφαση 97/79/ΕΚ της Επιτροπής (ΕΕ L 290 της 12.11.1992, σ. 32).

10. Η Ανδόρα εφαρμόζει τις διατάξεις του παραρτήματος I, κεφάλαιο 4 (ζωοτροφές στις οποίες έχουν ενσωματωθεί υλικά χαμηλού κινδύνου κατά την έννοια της οδηγίας 90/667/ΕΟΚ [23]), κεφάλαιο 6 (μεταποιημένες ζωικές πρωτείνες) και κεφάλαιο 14 (κόπρος) της οδηγίας 92/118/ΕΟΚ.

[23] Οδηγία 90/667/ΕΟΚ του Συμβουλίου της 27ης Νοεμβρίου 1990 για τη θέσπιση υγειονομικών κανόνων για τη διάθεση και τη μεταποίηση ζωικών αποβλήτων, τη διάθεσή τους στην αγορά και την προστασία από τους παθογόνους οργανισμούς των ζωοτροφών ζωικής προέλευσης ή με βάση τα ψάρια και για την τροποποίηση της οδηγίας 90/425/ΕΟΚ (ΕΕ L 363 της 27.12.1990, σ. 51 ). Οδηγία που τροποποιήθηκε τελευταία από την οδηγία 92/118/ΕΟΚ του Συμβουλίου (ΕΕ L 62 της 15.3.1992 σ. 49).

Άρθρο 6

Επεξεργασία των ζωικών απορριμμάτων

Η Ανδόρα εφαρμόζει την οδηγία 90/667/ΕΟΚ.

Άρθρο 7

Τέλη

Η Ανδόρα αναλαμβάνει την υποχρέωση να εφαρμόσει τις κατάλληλες διατάξεις της οδηγίας 85/73/ΕΟΚ [24] που καλύπτουν την χρηματοδότηση των ελέγχων που προβλέπονται από τις κοινοτικές οδηγίες που θα μεταφέρει η Ανδόρα στο εθνικό της δίκαιο.

[24] Οδηγία 85/73/ΕΟΚ του Συμβουλίου της 29ης Ιανουαρίου 1985 για τη χρηματοδότηση των υγειονομικών επιθεωρήσεων και ελέγχων των νωπών κρεάτων και των κρεάτων πουλερικών (ΕΕ L 32 της 5.2.1985, σ. 14). Οδηγία που τροποποιήθηκε τελευταία από την οδηγία 92/118/ΕΟΚ του Συμβουλίου (EE L 62 της 15.3.1993, σ. 49) και οδηγία 96/43/ΕΚ του Συμβουλίου (ΕΕ L 162 της 1.7.1996, σ. 1).

Άρθρο 8

Προστασία της καλής διαβίωσης των ζώων

1. Η Ανδόρα εφαρμόζει την οδηγία 91/628/ΕΟΚ [25] (προστασία των ζώων κατά τη μεταφορά). Σε περίπτωση που είναι αναγκαίο, θα ορισθεί ένα σημείο στάσης στο έδαφος της Ανδόρας, κατά την έννοια της εν λόγω οδηγίας.

[25] Οδηγία 91/628/ΕΟΚ του Συμβουλίου, της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 91/425/ΕΟΚ και 91/496/ΕΟΚ (ΕΕ L 340 της 11.12.1991, σ. 17). Οδηγία που τροποποιήθηκε τελευταία από την οδηγία 95/29/ΕΚ (ΕΕ L 148 της 30.6.1995, σ. 52).

2. Η Ανδόρα εφαρμόζει την οδηγία 1999/74/ΕΚ [26] (προστασία της καλής διαβίωσης των ωοτόκων ορνίθων).

[26] Οδηγία 1999/74/ΕΚ του Συμβουλίου της 19ης Ιουλίου 1999 περί των στοιχειωδών απαιτήσεων για την προστασία των ωοπαραγωγών ορνίθων (ΕΕ L 203 της 3.8.1999, σ. 53).

3. Η Ανδόρα εφαρμόζει την οδηγία 93/119/ΕΚ [27] (προστασία των ζώων που προορίζονται για σφαγή).

[27] Οδηγία 93/119/ΕΚ του Συμβουλίου, της 22ας Δεκεμβρίου 1993 για την προστασία των ζώων κατά τη σφαγή ή/και τη θανάτωσή τους (ΕΕ L 340 της 31.12.1993, σ. 21).

Άρθρο 9

Η Ανδόρα εφαρμόζει, το αργότερο 18 μήνες που υπολογίζονται από την ημερομηνία προσαρμογής της παρούσας απόφασης, τις κοινοτικές διατάξεις που περιλαμβάνονται στο παράρτημα της παρούσας απόφασης.

Άρθρο 10

Η παρούσα απόφαση αρχίζει να ισχύει την πρώτη ημέρα του μήνα που έπεται της έγκρισής της.

Βρυξέλλες,

Για τη μικτή επιτροπή

Ο πρόεδρος

ΠΑΡΑΡΤΗΜΑ

Η αναφορά του βασικού κειμένου περιλαμβάνει την αναφορά στο σύνολο των τροποποιήσεων του καθώς και στα κείμενα εφαρμογής

1. Οδηγία 96/93/ΕΚ (πιστοποίηση των ζώων και των ζωικών προϊόντων)

2. Οδηγία 85/511/ΕΟΚ και οδηγία 90/423/ΕΟΚ (κοινοτικά μέτρα καταπολέμησης του αφθώδους πυρετού)

3. Οδηγία 80/217/ΕΟΚ (κοινοτικά μέτρα καταπολέμησης της κλασικής πανώλης των χοίρων)

4. Οδηγία 92/35/ΕΟΚ (κοινοτικά μέτρα καταπολέμησης της πανώλης των ίππων)

5. Οδηγία 92/40/ΕΟΚ (κοινοτικά μέτρα καταπολέμησης της γρίπης των ορνίθων )

6. Οδηγία 92/66/ΕΟΚ (κοινοτικά μέτρα καταπολέμησης της ψευδοπανώλης των πτηνών)

7. Οδηγία 92/119/ΕΟΚ (κοινοτικά μέτρα καταπολέμησης ορισμένων επιζωοτιών καθώς και ειδικά μέτρα κατά της αφθώδους νόσου των χοίρων)

8. Οδηγία 90/539/ΕΟΚ (πουλερικά και αυγά για επώαση)

9. Οδηγία 92/65/ΕΟΚ (σπέρμα, ωάρια και έμβρυα)

10. Οδηγία 71/118/ΕΟΚ ( νωπό κρέας πουλερικών)

11. Οδηγία 91/495/ΕΟΚ (κρέας κουνελιών και κρέας εκτρεφόμενων θηραμάτων)

12. Οδηγία 92/45/ΕΟΚ (κρέας αγρίων θηραμάτων)

13. Οδηγία 94/65/ΕΚ (κιμάδες και παρασκευάσματα με βάση το κρέας)

14. Οδηγία 92/46/ΕΟΚ (νωπό γάλα, γάλα θερμικώς επεξεργασμένο και προϊόντα με βάση το γάλα)

15. Οδηγία 91/493/ΕΟΚ (αλιευτικά προϊόντα)

16. Οδηγία 91/492/ΕΟΚ (ζώντα δίθυρα μαλάκια)

17. Οδηγία 89/437/ΕΟΚ (προϊόντα αυγών).

18. Οδηγία 92/118/ΕΟΚ (Παράρτημα II, κεφάλαιο 2 (αυγά, γάλα και γαλακτοκομικά προϊόντα ορισμένων ειδών), κεφάλαιο 3 (σαλιγκάρια, βατραχοπόδαρα))

19. Οδηγία 90/667/ΕΟΚ (ζωικά απόβλητα)

20. Οδηγία 85/73/ΕΟΚ (για τους σχετικούς τομείς. τέλη)

21. Οδηγία 91/628/ΕΟΚ (προστασία των ζώων κατά τη μεταφορά)

22. Οδηγία 1999/74/ΕΚ (προστασία των ωοτόκων ορνίθων)

23. Οδηγία 93/119/ΕΚ (προστασία των ζώων κατά τη στιγμή της σφαγής τους).